La Casa de Cultura acull l’exposició de les millors fotos del Concurs Fotogràfic “Burjassot Turístic 2018”
2025-07-24

La Sala A de la Casa de Cultura acollirà una nova exposició, en aquest cas fotogràfica, que s’obrirà al públic dimecres que ve 20 de juny a les 19 hores, moment de la inauguració. Una mostra fotogràfica que mostrarà racons i punts emblemàtics de Burjassot i també del dia a dia, captats amb els objectius dels participants en el Concurs Fotogràfic “Burjassot Turístic 2018”.

La iniciativa, que partia de la regidoria de Promoció Econòmica, Comerç, Turisme i Mercats, dirigida per Roc Senent, ha suposat potenciar els llocs més emblemàtics de Burjassot i, amb l’exposició de les imatges captades pels participants, donar a conéixer el patrimoni local a la ciutadania així com promocionar la imatge del municipi.

La participació no ha pogut ser millor en aquesta primera edició del concurs ja que s’ha comptat amb 100 imatges de les quals s’ha fet una selecció de les 50 millors que són les que s’exposaran en la Casa de Cultura fins al 29 de juny. Entre aqueixes 50 millors, es troben els guanyadors, que es portaran, en el cas del primer un premi de 400€, el segon, de 300€ i el tercer de 200€. Hi haurà també tres accésits amb un premi de 50€ cadascun. La identitat dels guanyadors es coneixerà aquest dia de la inauguració de la mostra.

El jurat, compost per Anna Roig, Enrique Olives, Chelo Castan, David Gago i Patricia Santacruz ho ha tingut molt difícil per a triar les sis millors fotografies donada la qualitat de les imatges presentades i la gran labor de tots els participants en el concurs.